《醉蓬莱·混元形一气》
元代·王吉昌

混元形一气，位析乾坤，朴分呈瑞。旷劫难逃，被阴阳相累。顿悟回、光合和金，木簇坎离精粹。瘴海风高，云行雨施，丹基匀渍。九会三期，六爻数足，奇偶相乘，谷神离器。透上昆仑，拉清风游嬉。偃仰安闲，白云堆里，任陶陶沉醉。看破虚空，行藏绰约，神珠如意。

作者简介：王吉昌，生平不详，元代人，号超然子，出家学道，有《会真集》。